Document ID: 31977L0158

ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Φεβρουαρίου 1977 περί τροποποιήσεως της πρώτης οδηγίας "περί θεσπίσεως κοινών κανόνων για ορισμένες οδικές μεταφορές εμπορευμάτων μεταξύ των Κρατών μελών"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75 παράγραφος 1,
την πρόταση της Επιτροπής,
τη γνώμη της Συνελεύσεως(1), τη γνώμη της Οικονομικής και Κοινωνικής Επιτροπής(2),
Εκτιμώντας:
ότι πρέπει να επεκταθεί το πεδίο εφαρμογής της πρώτης οδηγίας του Συμβουλίου της 23ης Ιουλίου 1962 περί θεσπίσεως κοινών κανόνων για ορισμένες οδικές μεταφορές εμπορευμάτων μεταξύ των Κρατών μελών (3), όπως τροποποιήθηκε τελευταίως από την οδηγία 74/149/ΕΟΚ(4), στις μεταφορές όλων των ζώων που εκτελούνται με ειδικά οχήματα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το κείμενο της παραγράφου 7 του παραρτήματος II της πρώτης οδηγίας της 23ης Ιουλίου 1962 αντικαθίσταται απο το ακόλουθο κείμενο:
"Μεταφορές ζώντων ζώων με ειδικά οχήματα (*)."
Η σχετική με την παράγραφο 7 παραπομπή στο κάτω μέρος της σελίδος διαβιβάζεται ως ακολούθως:
"(*) Θεωρούνται ως ειδικά οχήματα για τη μεταφορά ζώντων ζώων τα οχήματα τα οποία κατεσκευάσθησαν ή προσηρμόσθησαν ειδικά κατά τρόπο μόνιμο για να εξασφαλίσουν τη μεταφορά ζώντων ζώων και τα οποία ενεκρίθησαν ως τέτοιου είδους οχήματα από τις αρμόδιες αρχές των Κρατών μελών."
Άρθρο 2
Τα Κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία μόλις τούτο καταστεί δυνατό, το αργότερο την 1η Ιουλίου 1977. Ενημερώνουν σχετικά την Επιτροπή πριν από την 1η Μαΐου 1977.
Άρθρο 3
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 14 Φεβρουαρίου 1971.

Labels: 8
3